recursal/SuperWikiNEXT-32B huggingface dataset:
**Sara Brinch** (født 1972) er en norsk medieviter. Fra 2023 er hun dekan ved Fakultet for arkitektur og design ved Norges teknisk-naturvitenskapelige universitet (NTNU).

Utdannelse og karriere
----------------------

Brinch har en mastergrad (cand. philol.) i filmvitenskap fra Det humanistiske fakultet ved NTNU (1997). Avhandlingens tittel: *Film som biografi : en hovedfagsoppgave med utgangspunkt i 32 korte filmer om Glenn Gould*.

I 2004 tok hun doktorgrad (Dr. Art.) i medievitenskap ved samme fakultet. Avhandlingens tittel: *Historietimer for mediesamfunnet. En studie av dokumentarfjernsynets historieformidlende egenskaper.*

«Brinchs forskning er orientert om fjernsynsmediet som kunnskapsformidler, med et særlig fokus på det oppdraget allmennkringkasteren har og hvordan dette kommer til uttrykk i programsatsinger og kommunikasjonen med publikum».

Etter avlagt doktorgrad, var hun et år postdoktor ved Institutt for kunst- og medievitenskap, NTNU. I 2005 ble hun ansatt som førsteamanuensis ved samme institutt. Hun har vært leder for to ulike phd-program ved NTNU (estetiske fag og audiovisuelle medier) og var prodekan for utdanning ved Det humanistiske fakultet i perioden 2017–2021. Deretter var hun instituttleder ved Institutt for design, NTNU før hun i 2023 ble hun ansatt som dekan ved Fakultet for arkitektur og design. Dette er en åremålsstilling. Åremålsperioden er på seks år, med varighet til 31. juli 2029. Hun etterfulgte Marianne Skjulhaug.

Publikasjoner
-------------

* (no) Publikasjoner av Sara Brinch i BIBSYS
* (no) Publikasjoner av Sara Brinch i forskningsdokumentasjonssystemet CRIStin

Utenomfaglige aktiviteter
-------------------------

Brinch har vært aktiv rugbyspiller. Hun var på det norske landslaget i i 15s og 7s rugby i perioden 2005–2009.(venter på kilde)

Referanser
----------

1. ↑   spartacus.no[Hentet fra Wikidata]
2. 1 2 3 4   *Tsjekkias nasjonale autoritetsdatabase*, NKC-identifikator mzk2016916526, Wikidata Q13550863,
3. ↑  (no) BIBSYS-post for avhandlingen (ikke fulltekst)
4. ↑  Sara Brinch (2004). *Historietimer for mediesamfunnet. En studie av dokumentarfjernsynets historieformidlende egenskaper.* (avhandling). Det historisk-filosofiske fakultet.
5. ↑  Brinch, Sara (2022). «Nye typer mat på alles fat. NRKs rolle som megler av nye tanker om mat». *Matens meglere : kontroll, kvalitet og kunnskap i den industrielle matens tid*. Cappelen Damm Akademisk. s. 223–244. ISBN 9788202756062.
6. ↑  Moe, Sigrid (22. juni 2023). «Sara Brinch tilbys stillingen som ny dekan». *NTNU*. Besøkt 18. oktober 2023.
7. ↑  Javorovic, Benedikt Erikstad (22. juni 2023). «Nå blir hun tilbudt dekanstilling ved NTNU». *www.universitetsavisa.no*. Besøkt 18. oktober 2023.

Eksterne lenker
---------------

* «Sara Brinch - NTNU». *www.ntnu.no*. Besøkt 18. oktober 2023.  *Brinchs profilside på ntnu.no*

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** NKC
 |
***Den røde bokstav***, (engelsk *The Scarlet Letter*) er en roman av den amerikanske forfatteren Nathaniel Hawthorne. Det er en skildring fra det puritanske New England på 1600-tallet hvor en kvinne må gjennomgå straff for utenomekteskapelig samkvem med en annen mann.

Filmatisering
-------------

Boken ble filmatisert av MGM i 1926 av Victor Sjöström med Lillian Gish i hovedrollen som Hester Prynne.

Handling
--------

I Boston, Massachusetts, samles en stor folkemengde for å være vitne til straffen til Hester Prynne, en ung kvinne som har født en baby med ukjent far. Dommen hennes krevde at hun måtte stå i gapestokk i tre timer, og utsatt for offentlig ydmykelse. Når de krever at Hester skal navngi hvem som er den biologiske faren til barnet hennes, nekter hun. Når Hester ser ut over folkemengden, legger hun merke til en liten, misdannet mann og kjenner ham igjen som sin ektemann, som tidligere ble antatt å være tapt på sjøen. Når mannen ser Hesters skam, spør han en person i mengden om Hester, og han blir fortalt historien om konas utroskap. Han utbryter sint at barnets far, partneren i denne utroskapen, også skal straffes og sverger å finne mannen. Han velger seg et nytt alias, Roger Chillingworth.

Pastor John Wilson og Arthur Dimmesdale ved Hesters kirke stiller spørsmål til henne, men hun nekter å navngi kjæresten sin. Etter at hun kommer tilbake til fengsel, bringer fangevokteren inn Roger Chillingworth, som nå har funnet seg arbeid som doktor, for å berolige Hester og barnet hennes. Han krever å vite hvem kjæresten hennes var. Men Hester nekter å røpe dette. Han sier at han uansett kommer til finne ut av det, og tvinger henne til å skjule at han er ektemannen hennes. Etter at hun ble løslatt fra fengsel, bosetter Hester seg i en hytte i utkanten av byen og tjener et lite levebrød med håndarbeid. Hun lever et stille, dystert liv sammen med sin datter Pearl, og utfører veldedighet for fattige.

I oppveksten har ikke Pearl noen andre lekekamerater eller nære venner, bortsett fra moren sin. Når Pearl blir eldre begynner hennes oppførsel å starte rykter, og ikke overraskende foreslår enkelte kirke-medlemmer at Pearl burde fjernes fra Hester. Hester får med seg ryktene om at hun risikerer å miste Pearl, og hun snakker med guvernør Bellingham - sammen med statsrådene Wilson og Dimmesdale. Hester appellerer til Dimmesdale i desperasjon, og ministeren overtaler guvernøren til å foreløpig la Pearl forbli i Hesters omsorg. Samtidig begynner Chillingworth å mistenke at Dimmesdale kan være Pearl's biologiske far.

Referanser
----------

1. ↑  «Store norske leksikon» **(norsk)**. Besøkt 31. januar 2016.

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** SUDOC **·** NLA
 |
**Upstart** er en hendelse-basert erstatning for /sbin/init daemon som håndterer det å starte og oppdage tjenester under oppstartsprosessen av et operativsystem, men stopper tjenestene under nedstengningen av maskinen, og overvåker dem mens datamaskinen kjører.

Det var opprinnelig utviklet for Ubuntu, men er ment å være egnet til å kunne brukes i alle Linux-distribusjoner som en erstatning for «System-V init».

Moderne Linux-distribusjoner har mange brukscenarier, som krever et dynamisk tilpasningsdyktig operativsystem, oppstartsprosessen må derfor være like dynamisk, og tilpasse seg etter bruksområde, og derfor mener Scott Remnant at det var et behov for å bytte ut «System-V init».

Historie
--------

Den første distribusjonen som tok i bruk Upstart var Ubuntu *Edgy Eft* (6.10), hvor System-V init ble erstattet uten at noen av de opprinnelige oppstartskriptene ble byttet ut.

I Ubuntu *Feisty Fawn* (7.04) ble filsystem-montering, spesielt RAID (mdadm), devmapper, LVM og EVMS hendelsesbasert.

For Ubuntu *Gutsy Gibbon* (7.10) jobbes det med å også gjøre de vanlige prosessene hendelsesbasert.

Funksjoner
----------

* Parallell oppstart – minker oppstartstiden ved å utnytte maskinvaren maksimalt ved å starte og stoppe prosesser parallelt istedenfor sekvensielt.
* Hendelsesbasert – oppstart og nedstenging av prosesser.
* Hendelser generes av at oppgaver og prosesser startes og stoppes.
* Hendelsesbeskjeder kan mottas fra en hvilket som helst annen prosess i systemet.
* Prosesser kan startes igjen hvis de plutselig og uventet stopper opp.
* Bidireksjonell kommunikasjon med oppstartprosessen for å oppdage hvilke jobber som kjører, hvorfor jobber feilet, osv.

Se også
-------

* Ubuntu
* Fedora
* systemd

Referanser
----------

1. ↑  .
2. ↑  «The upstart Open Source Project on Open Hub: Languages Page». *Open Hub*. Besøkt 26. september 2018.
3. ↑  ; besøksdato: 2. februar 2020.
4. ↑  Intervju med Scott Remnant Arkivert 26. august 2007 hos Wayback Machine.

Eksterne lenker
---------------

* Offisielt nettsted Rediger på Wikidata
**Białowieża nasjonalpark** (polsk: *Białowieski Park Narodowy*) er en nasjonalpark i Podlasie voivodskap i det østlige Polen, ved grensen til Hviterussland.

Parkens totale areal er 105,2 kvadratkilometer. Den ligger 62 kilometer sørøst for Białystok. Parken er kjent for beskyttelsen av den best bevarte delen av Białowieżaskogen, Europas siste tempererte fragment av urskog, som en gang strakte seg over Den europeiske sletten. Den er habitat til verdens største populasjon av europeisk bison (polsk: *żubr*), kontinentets tyngste landdyr. Grensen mellom Polen og Hviterussland går gjennom skogen, Belavezjskaja pusjtsja nasjonalpark ligger på Hviterusslands side av grensen. Det er grenseovergang for turgåere og syklister i skogen.

Parkens karakteristiske trekk er dens biologiske mangfold. Białowieża nasjonalpark tilhører det eneste området i Polen som UNESCO har utpekt som naturarv.

Referanser
----------

1. ↑  «Białowieski Park Narodowy - Białowieski Park Narodowy». *bpn.com.pl*. Besøkt 27. juli 2021.

Eksterne lenker
---------------

* Offisielt nettsted Rediger på Wikidata

* (en) Białowieski National Park – kategori av bilder, video eller lyd på Commons Rediger på Wikidata

* (en) Białowieża National Park – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** NKC
 |
***Kalle og Molo*** er en norsk TV-serie for barn som gikk på NRK1 i 2004. Serien handlet om nebbdyret Molo som dukket opp på tunet til en gammel einstøing ved navn Kalle. Molo får bo der en kort periode, men det viser seg at Molo har lengre perspektiver for det å bo hos sin beste menneskevenn. Hans eventyrlyst trekker de to vennene ut på stadig nye eventyr, eventyr Kalle motvillig liker å være med på. Molo har et motto: «Hvis du ikke gjør det med en gang, blir det aldri noe av!» Serien er skapt for barn i alderen omkring skolestart, og tar for seg forskjellige daglige fenomener, som brannstasjonen eller biblioteket.

Medvirkende er Bernhard Ramstad som Kalle, og Hanne Dahle som dukkespiller og stemmen til Molo. Idé, manus og regi er ved Paal Ritter Schjerven. I første serie ble manuset skrevet sammen med Kathrine Haugen. Dukken Molo ble laget av effektmakeren Steinar Kaarstein fra Tønsberg etter idé og tegninger av Paal Ritter Schjerven.

Episoder
--------

Det er ni episoder fra DVD-en '*Kalle & Molo* utgitt av NRK. Den har undertittelen «På oppdagelsesferd med Kalle og det nysgjerrige nebbdyret Molo!» På NRK TV er det derimot listet 12 episoder av serien.

1. «Et nebbdyr til besvær»
2. «Inn i varmen...»
3. «Trær er mer enn trær»
4. «Rampestreker»
5. «Bla, bla, bla!»
6. «Alt kan sirkuleres»
7. «Kua er kul, rett og slett»
8. «Syk, sykere»
9. «Fiskelykke»

Referanser
----------

1. ↑  «Kalle og Molo». *www.filmfront.no*. Besøkt 6. august 2021.
2. ↑  «Kalle og Molo». Besøkt 6. august 2021.

Eksterne lenker
---------------

* (en) *Kalle og Molo* på Internet Movie Database Rediger på Wikidata

* (no) *Kalle og Molo* hos Filmfront Rediger på Wikidata

* (no) *Kalle og Molo* på NRK TV Rediger på Wikidata
**Paula Thiede** (1870–1919) var en tysk fagforeningsleder. Hun var den første kvinne som ledet en landsdekkende tysk fagforening.

Hun ble født som Pauline Philippine Auguste Berlin, og vokste opp i en arbeiderfamilie sør i Berlin. Det var i det såkalte aviskvartalet i Berlin ved det som i dag kalles Hallesches Tor. I en alder av 14 år begynte hun som arbeider i et boktrykkeri. I takt med maskinene la hun inn store papirbunker i pressen. Hun giftet seg i 1889. Da hun ble med barn for andre gang i 1891, døde ektemannen. Hun hadde et liv i fattigdom og mistet sitt andre barn.

Thiede gikk inn i fagforeningen for kvinnelige arbeidere i grafisk industri, og fikk tidlig viktige oppgaver. I 1898 ble det riksdekkende forbundet for hjelpearbeidere av begge kjønn i boktrykkeriene etablert. Thiede ble valgt som forbundets leder. Forbundet ble en forløper for den landsdekkende fellesorganisasjonen ver.di.

Hun var også aktiv med hensyn til kvinners stemmerett. Hun var delegert ved den andre internasjonale sosialistiske kvinnekonferansen i København i 1910. Der stemte hun for opprettelsen av den internasjonale kvinnedagen. Ved den første kvinnedagen i 1911 krevde hun foran tusener av kvinner i Berlin: «Gi oss vår menneskerett, gi oss vår stemmerett!»

Hun regnes av Arbeitsgemeinschaft Orte der Demokratiegeschichte å være blant de viktigste personer som i løpet av de siste 200 år, har bidratt til dannelsen av demokratiet i Tyskland.

Referanser
----------

1. ↑   www.sozialistenfriedhof.de[Hentet fra Wikidata]
2. 1 2 3  «Paula Thiede». *www.verdi.de* **(tysk)**. Besøkt 12. februar 2023.
3. ↑  «100 Köpfe der Demokratie». *demokratie-geschichte.de*. Besøkt 23. juli 2021.

Eksterne lenker
---------------

* (en) Paula Thiede – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |
**Southern University and A&M College** (også kalt **Southern University Baton Rouge**) er et delstatseid universitet i Baton Rouge i delstaten Louisiana, USA. Det ble grunnlagt av bl.a Pinckney Benton Stewart Pinchback – USAs første afroamerikanske guvernør – i 1880 som et såkalt svart college «for the education of persons of color».

I 1890 ble SUBR et land-grant-universitet. Southern University Law Center ble grunnlagt i baton Rouge i 1947, som følge av en rettssak hvor den svarte studenten Charles J. Hatfield, III gikk rettens vei for å få innpass ved en jus-skole i Louisiana.
SUBR er siden 1974 en del av Southern University System.

Universitetets avdelinger er:

* Southern University Law Center
* SUBR Honors College
* SUBR University College
* College of Agriculture, Family, and Consumer Sciences
* College of Arts and Humanities
* College of Business
* College of Education
* College of Engineering
* College of Sciences
* School of Architecture
* School of Nursing
* The Nelson Mandela School of Public Policy and Urban Affairs

Ved *SUBR* var det 8 619 studenter og 546 vitenskapelig ansatte i 2006, og skolepengene var samtidig på US$ 3 666 for de studentene som er hjemehørende i delstaten Louisiana.

Referanser
----------

1. ↑   aascu.org, besøkt 27. september 2023[Hentet fra Wikidata]

Eksterne lenker
---------------

* Southern University and A&M College
**Universidade de São José** (USJ, kinesisk: 聖若瑟大學; engelsk navn:**University of Saint Joseph**) ble opprettet i 1996 av Portugals katolske universitet og Macao bispedømme. Det er også knyttet strukturelt, akademisk og sosialt til Den spesielle administrative sone Macao, til Portugal og til Folkerepublikken Kina. 

IIUM tilbyr et stort utvalg av kurs fra de humanistiske studier til de sosiale og teknologiske. Det er programmer for sertifikater, diplomer, lisensiater, masters og doktorgrader, og det er språklinjer med tilbud om putonghua (standard mandarin), engelsk, japansk og portugisisk.

Engelsk er hovedspråket for undervisning, omkring halvparten av universitetets stab har internasjonal bakgrunn.

Nytt universitetsområde fra 2009
--------------------------------

*Campus* er på et trangt område av gjenvunnet land sør på Macaohalvøya, men i midten av oktober 2007 begynte forberedende rivning og planering for bygging av nytt universitetsområde på Ilha Verde, en tidligere liten øy som i dag også er på Macaohalvøya etter at den er blitt landfast ved landvinning. På den nye *campus*, som skal være ferdig i 2009, blir også presteseminaret *Colegio Diocesano de São José* liggende. 

Byggingen står i sammenheng med at IIUM blir gitt rang som katolsk universitet, en status som skjer i samforstand med sentrale myndigheter i Folkerepublikken Kina. Det innebærer den første designasjon av et katolsk universitet på område i og kontrollert av Folkerepublikken Kina, opprettet i 1949. Universitetet bygges med støtte fra bispedømmet Macao og den katolske kirke internasjonalt, og med sterk støtte fra Macaos styresmakter. 

Universitetsområdet bygges på et 1,5 hektars område på Ilha Verde, og vill få et effektivt bruksareal på ca. 33 000 kvadratmeter. Det er ikke meningen at universitetet skal bli stort. 

Et spesielt trekk er at det vil legges vekt på et økologisk bærekraftig design som kan bli et ledende eksempel, med oppvarming og nedkjøling i stor grad drevet av solkraft, og bygninger konstruert slik at naturlig luftgjennomstrømning maksimeres og naturlig belysning kommer mest mulig til sin rett.

Forløper
--------

Anlegget blir ikke det første universitet i Macao. Det første universitet av europeisk type i hele Øst-Asia lå i Macao, St. Pauls universitetskollegium. Det var et katolsk universitet som ble etablert etter pavelig approbasjon den 1. desember 1594 og bestod frem til 1762, da jesuittene, som drev det, ble forbudt som ordenssamfunn av portugisiske myndigheter.

Eksterne lenker
---------------

* University of Saint Joseph – Homepage

|  |  |
| --- | --- |
| Oppslagsverk/autoritetsdata | VIAF **·** ISNI
 |
**Glamis Castle** er et slott som ligger ved landsbyen Glamis (uttalt *Gläms*) i Angus i Skottland. Slottet er hjemmet til jarlen og grevinnen av Strathmore og Kinghorne og er åpent for offentligheten.

Dronningmorens barndomshjem
---------------------------

Glamis Castle var barndomshjemmet til Elizabeth Bowes-Lyon (1900–2002), som ble dronning av Storbritannia da hennes ektemann i 1936 ble kronet til kong Georg VI, og kjent som «dronningmoren» etter at hennes eldste datter Elizabeth i 1952 ble dronning av Storbritannia. Hennes andre datter, prinsesse Margaret, grevinne av Snowdon, ble født her.

Skotske sedler
--------------

Siden 1987 har en illustrasjon av slottet prydet baksiden av ti pund-sedlene utgitt av Royal Bank of Scotland.

Legender knyttet til slottet
----------------------------

Det er flere legender knyttet til slottet, stedet og slekten som bor der. En av de mest kjente er om Glamis-monsteret (engelsk: *the monster of Glamis*). Det finnes ulike versjoner av hva dette monsteret egentlig er; én dreier seg om et vanskapt barn som skal holde til i et hemmelig rom i slottet, en annen om en vampyr. En rekke andre mystiske hendelser er rapportert fra slottet, også av gjester.

Referanser
----------

1. ↑   vocaleyes.co.uk, besøkt 9. februar 2023[Hentet fra Wikidata]
2. ↑  «Glamis Castle». *www.hauntedcastlesandhotels.com*. Arkivert fra originalen 11. september 2019. Besøkt 23. juli 2019.

Eksterne lenker
---------------

* Offisielt nettsted Rediger på Wikidata

* (en) Offisielt nettsted Rediger på Wikidata

* (en) Glamis Castle – kategori av bilder, video eller lyd på Commons Rediger på Wikidata

* (en) Glamis Castle – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Tormod Frostad** (født 29. august 2002) er en norsk freestylekjører som representerer Bærums Skiklubb.

Idrettskarriere
---------------

Frostad deltok i NM i freeski 2017, og fikk der en åttendeplass i halfpipe som beste resultat. Under NM i 2018 fikk han bronse i halfpipe, og han kom på niendeplass i big air og slopestyle. Han deltok i Junior-VM i freestyle 2018, og kom der på ellevteplass i bir air og 38.-plass i slopestyle. Under NM i 2019 kom han på femteplass i big air, og han ble tatt ut til å delta i Junior-VM i freestyle 2019, der han kom på 18.-plass i big air og 21.-plass i slopestyle. I 2020 deltok han i Vinter-OL for ungdom 2020 i Lausanne, og han fikk der en femteplass i big air og 20.-plass i slopestyle.

Under NM i freeski 2021 vant Frostad big air og slopestyle. Han fikk tildelt kongepokalen som beste utøver under freeski-NM.

Han representerte Norge under vinter-OL 2022 i Beijing der han endte på 12.plass i big air. I slopestyle ble han utslått i kvalifiseringen.

Referanser
----------

1. 1 2 3   www.lausanne2020.sport, besøkt 12. januar 2020[Hentet fra Wikidata]
2. ↑  FIS - *Tormod Frostad - Results*, besøkt 3. februar 2022.
3. ↑  «Kongepokal til Frostad». *Skiforbundet*. Besøkt 3. februar 2022.
4. ↑  «Freestyle Skiing - Results Book» (PDF). Arkivert fra originalen (PDF) 19. februar 2022. Besøkt 23. februar 2021.

Eksterne lenker
---------------

* (en) Tormod Frostad – Olympics.com Rediger på Wikidata

* (en) Tormod Frostad – Olympedia Rediger på Wikidata

* (en) Tormod Frostad – FIS (freestyle) Rediger på Wikidata
* Tormod Frostad – Team Norway
**THOR** er et militært VHF/UHF mobilradiosystem for taktisk samband under utvikling (per 2023) av Kongsberg Defence & Aerospace (KDA). Systemet er beregnet på tale- og dataoverføring i frekvensbåndet 30 - 1525 MHz.

Sikkerheten oppnås ved Advanced Encryption Standard kryptering og THOR porteføljen vil bestå av kjøretøyradioer, håndholdte radioer og kryptoløsninger.

Kontrakt med Forsvaret
----------------------

I juni 2023 ble KDA tildelt en kontrakt av Forsvarsmateriell for å utvikle taktisk radiomateriell (Combat Net Radio) for Forsvaret.

Kontraktsverdien er på 320 millioner kroner, som dekker utvikling samt leveranse av et mindre antall radioer. Avtalen er langsiktig og skal levere taktisk radiomateriell som skal erstatte Forsvarets nåværende utstyr.

Kjøretøyradioen skal kunne samvirke med Multirolleradio og Lett Felt Radio på VHF båndet.

Referanser
----------

1. ↑  Kongsberg Defence & Aerospace AS. «THOR - Tactical SDR» (PDF). Besøkt 13. august 2023.
2. ↑  Mikaïloff, Cyril (22. juni 2023). «Norwegian Defence Materiel Agency and Kongsberg Defence & Aerospace develop new tactical radio». *EDR Magazine* **(engelsk)**. Besøkt 13. august 2023.
3. ↑  «Forsvarsmateriell og KONGSBERG utvikler ny taktisk radio». *Norsk* **(norsk)**. Besøkt 13. august 2023.
4. ↑  «Ny taktisk radio til Forsvaret». *forsvaretsforum.no*. 5. juli 2023. Besøkt 13. august 2023.
**Armanaz** (arabisk أرمناز) er en by nordvest i Syria i Idlib guvernement, 20 kilometer nordvest for Idlib nær grensen til Tyrkia. Av steder i nærheten finner en Salqin, Harem og Kafr Takharim i nord og Idlib, Ma'arrat Misrin og Saraqib i sørøst. Ifølge Syrias statistiske sentralbyrå hadde Armanaz et folketall på 10 296 i 2004. Byen er det administrative sentret i Aramanaz *nahiyah*, som består av tolv landsbyer med et samlet folketall på 27 267. Armanaz er kjent for sin glassindustri. Den er også kjent for olivenlundene, olivenolje og keramikk.

I ukene etter kampene sommeren 2012 under den syriske borgerkrigen erobret opprørere Armanaz fra den syriske hæren den 20. juni.

Historie
--------

Navnet «Armanaz» er av før-semittisk opprinnelse. Ifølge historikeren Carl Joham Lamm indikerer antikke kilder at Armanaz ble grunnlagt av glassarbeidere fra en by nær Tyr (dagens Libanon) med det samme navn.[]

I 1098 ble seldsjukker-herskeren i Antiokia, Yaghi-Siyan drept i Armanaz som da var eiendommen til Maarrat Misrin mens han rømte fra byen etter at Antiokia var blitt erobret av korstogfarere.[] Under Ajjubide-dynastiet tidlig på 1200-tallet skrev den syriske geografen Yaqut al-Hamawi at landsbyen Armanaz var «en eldgammel og liten by, rundt fem legioner stor. Her lager de keramikk og drikkekar, rød på farge og med en særdeles søtlig lukt.»

I middelalderen nevnte den muslimske historikeren Izz al-Din ibn Shaddad al-Halabi Armanaz som en av 22 forlatte eller ødelagte festninger i Aleppo-området, trolig ødelagt under mongolinvasjonene av Syria midt på 1200-tallet og ikke bygd opp igjen da mamelukkene fikk makten i området.[]

Under det antifranske opprøret ledet av Ibrahim Hananu i 1919 beskyldte og skattla soldatene til Hananu i Armanaz både landeiere, kvegeiere og bønder for å støtte opprøret.[] Fra Armanaz strakte makten til Hananu seg til Harem, Jisr al-Shughur, Kafr Takharim og Idlib med samme skattlegging og styre i disse kommunene.[]

Referanser
----------

1. 1 2  *Global Post.* 2012-07-04.
2. 1 2  Folketelling 2004. Arkivert 6. februar 2013 hos Wayback Machine.
3. ↑  399

Kilder
------

* L. James: *Divided Loyalties: Nationalism and Mass Politics in Syria at the Close of Empire* Utgiver: University of California Press. |isbn 0520210700
* Carl Johan Lamm: *Oriental Glass of Mediaeval Date Found in Sweden and the Early History of Lustre-painting*. Utgiver: Wahlström & Widstrand. 1941
* *Palestina Under the Moslems: A Description of Syria and the Holy Land from A.D. 650 to 1500*. Utgiver: Committee of the Palestine Exploration Fund
* Kate Raphael: *Muslim Fortresses in the Levant: Between Crusaders and the Mongols*. Utgiver:Taylor & Francis. 2010.ISBN 9780203845165.

|  |  |
| --- | --- |
| Oppslagsverk/autoritetsdata | GeoNames
 |
***LittleBigPlanet***, av og til forkortet til ***LBP*** og utviklet under tittelen *The Next Big Thing*, er et puzzle-plattformspill for PlayStation 3 utviklet av Media Molecule og utgitt av Sony Computer Entertainment Europe.

I *LittleBigPlanet* kontrollerer spilleren små avatarer, kalt *Sack-personer* på grunn av deres utseende, gjennom et sett av plattformbaner. Spillet inneholder et utvalg av forhåndslagde nivåer som spillerne kan utforske, men brukertilpasning vektlegges i like stor grad: spilleren kan endre på avatarens utseende og personlige rom og kan bygge egne objekter og nivåer som så kan deles og spilles online som en del av *LittleBigPlanet*-nettverket.

Spillet skulle opprinnelig slippes ut i siste halvdel av oktober 2008, men ble utsatt noen dager før utgivelsen på grunn av at en av sangene i spillet innholdt strofer fra Koranen. Spillet ble sluppet i Nord-Amerika og Japan i slutten av oktober, i Europa i uken som begynte 3. november, og i Norge 7. november. Spillet blir sett på som en viktig tittel for Sony og PlayStation 3, og spillet fikk svært positiv kritikk fra anmeldere, som roste spillets presentasjon inkludert grafikken, fysikken og lyden i tillegg til spillbarheten og satsingen på brukergenerert innhold og onlinemuligheter. Spillet er et av de høyest rangerte spillene for PlayStation 3 på samlingssider for spillanmeldelser.

Handling
--------

Spillet dreier seg om spillerens kontroll over en liten karakter, kjent som en "Sackboy" på forskjellige plattformer. Selv om spillet har et sett med forhåndsbygde nivåer som spilleren kan utforske, er spillets tilpassbare natur like viktig. Etter å ha våget seg gjennom hagene, blir Sackboy sendt av en konge gjennom en ubåt til Savannah for å møte Zola Lion King.

Men Sackboy krasjer med ubåten i en av Zolas kreasjoner, og en Wobbly Ape sender Sackboy til Zola, som går med på å tilgi Sackboy dersom spilleren gjennomfører ett par oppdrag for dem. Sackboy møter også King Croc som avslører at Meerkat Mamma beskylder ham for å ha spist Meerkat Mums sønn, Stripy Tail.

Referanser
----------

1. 1 2 3
2. ↑
3. ↑  «Arkivert kopi». Arkivert fra originalen 29. juni 2009. Besøkt 6. september 2021.
4. ↑  «Arkivert kopi». Arkivert fra originalen 16. oktober 2008. Besøkt 19. november 2008.
5. ↑
6. ↑

Eksterne lenker
---------------

* Offisiell side for spillet (internasjonal side)
* LittleBigWorkshop – Offisiell side for LittleBigPlanet-spillere
* Media Molecules LittleBigPlanet-side Arkivert 10. desember 2008 hos Wayback Machine.
* LittleBigPlanet på det offisielle PlayStation-nettstedet Arkivert 29. juni 2009 hos Wayback Machine.
* LittleBigPlanet Wiki på Wikia

Portal: Videospill

|  |  |
| --- | --- |
| Oppslagsverk/autoritetsdata | BNF **·** BNF (data)
 |
***Oxycorynus*** er en slekt av biller som hører til gruppen snutebiller (Curculionoidea). Noen av artene er knyttet til konglepalmer (Cycadales), der de lever av pollen i hann-kongler.

Utseende
--------

Stort sett små (ofte 3 – 5 mm), avlange, noe flate biller, brune, rødlige eller svarte. Oversiden er snau eller med spredte, fine hår eller skjell, ofte noe glinsende, gjerne kraftig og tett punktert. **Hodet** er i midten trukket ut til en snal snute som er lengre enn resten av hodet. Antennene sitter festet ved roten av snuten, rett ved øyets framkant. Antennenes to-tre ytterste ledd danner en løs kølle. **Brystskjoldet** (pronotum) er bredere enn langt, tilsmalnet framover, med markerte sidekanter. Det er ofte tett og sterkt punktert. **Dekkvingene** er avlange og parallellsidige. **Beina** er ganske korte og kraftige, baklårene gjerne sterkt fortykkede. På mellom- og bakbeina har leggene og lårene en rekke av kraftige knøler på oversiden. Framleggene (protibiae) har en kam av børster som brukes til å rense antennene. Føttene er fem-leddete, men det fjerde leddet er svært lite og knapt synlig. Det tredje og ofte også det andre leddet er tolappede. På framføttene er det ytterste leddet lengre enn de fire innerste til sammen.

Levevis
-------

Utbredelse
----------

Slekten er utbredt i det sørlige Sør-Amerika.

Systematisk inndeling
---------------------

Slekten blir noen ganger regnet til familien Belidae.

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (Infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien **Oxycorynidae** Schönherr, 1840
					- Underfamilien Oxycoryninae
						* Slekten ***Oxycorynus*** Chevrolat, 1832 – 13 arter
							+ *Oxycorynus armatus* Buquet, 1844
							+ *Oxycorynus bruchi* Heller, 1911
							+ *Oxycorynus cribricollis* E.Blanchard, 1851
							+ *Oxycorynus helleri* Bruch, 1912
							+ *Oxycorynus hydnorae* F.P.Pascoe, 1868
							+ *Oxycorynus melanocerus* Chevrolat, 1832
							+ *Oxycorynus melanops* Chevrolat, 1832
							+ *Oxycorynus melanopus* C.J.Schönherr, 1840
							+ *Oxycorynus minutus* Philippi, 1864
							+ *Oxycorynus missionis* Kuschel, 1995
							+ *Oxycorynus nigripes* Kuschel, 1960
							+ *Oxycorynus parvulus* Bruch, 1916

Eksterne lenker
---------------

* (en) *Oxycorynus* i Encyclopedia of Life Rediger på Wikidata

* (en) *Oxycorynus* i Global Biodiversity Information Facility Rediger på Wikidata

* (en) *Oxycorynus* hos ITIS Rediger på Wikidata

* *Oxycorynus* – detaljert informasjon på Wikispecies Rediger på Wikidata
**Oxycoryninae** er en familie av biller som hører til gruppen snutebiller (Curculionoidea). Noen av artene er knyttet til konglepalmer (Cycadales), der de lever av pollen i hann-kongler.

Utseende
--------

Stort sett små (ofte 3 – 5 mm), avlange, noe flate biller, brune, rødlige eller svarte. Oversiden er snau eller med spredte, fine hår eller skjell, ofte noe glinsende, gjerne kraftig og tett punktert. **Hodet** er i midten trukket ut til en snute som er lengre enn resten av hodet. Antennene sitter festet ved roten av snuten, rett ved øyets framkant. Antennenes to-tre ytterste ledd danner en løs kølle. **Brystskjoldet** (pronotum) er bredere enn langt, tilsmalnet framover, med markerte sidekanter. Det er ofte tett og sterkt punktert. **Dekkvingene** er avlange og parallellsidige. **Beina** er ganske korte og kraftige, baklårene gjerne sterkt fortykkede. På mellom- og bakbeina har leggene og lårene en rekke av kraftige knøler på oversiden. Framleggene (protibiae) har en kam av børster som brukes til å rense antennene. Føttene er fem-leddete, men det fjerde leddet er svært lite og knapt synlig. Det tredje og ofte også det andre leddet er tolappede. På framføttene er det ytterste leddet lengre enn de fire innerste til sammen.

Levevis
-------

De artene som lever i Mellom-Amerika er knyttet til konglepalmer av slekten *Zamia*, der de spiser pollen i hann-kongler.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (Infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien **Oxycorynidae** Schönherr, 1840
					- Underfamilien Oxycoryninae
						* Slekten *Alloxycorynus* Voss, 1957
						* Slekten *Balanophorobius* Anderson, 2005
						* Slekten *Hydnorobius* Kuschel, 1959
						* Slekten *Oxycorynus* Chevrolat, 1832 – 13 arter
						* Slekten *Oxycraspedus* Kuschel, 1955
						* Slekten *Parallocorynus* Voss, 1943
						* Slekten *Rhopalotria* Chevrolat, 1878

Eksterne lenker
---------------

* (en) *Oxycorynidae* hos Fossilworks Rediger på Wikidata

* (en) *Oxycorynidae* hos ITIS Rediger på Wikidata

* (en) *Oxycorynidae* hos NCBI Rediger på Wikidata

* (en) *Kategori:Oxycoryninae* – bilder, video eller lyd på Wikimedia Commons Rediger på Wikidata

* *Oxycoryninae* – detaljert informasjon på Wikispecies Rediger på Wikidata

*Hydnorobius* sp.:
Byggingsarbeidet ved anlegget i Gongliao i mars 2006
**Longmen kjernekraftverk** (tidligere kjent som **Gongliao kjernekraftverk** eller **Fjerde kjernekraftverk**, tradisjonell kinesisk: 核四; pīnyīn: Hésì; taiwansk: *Hu̍t-sù* eller *He̍k-sù*) er et uferdig kjernekraftverk ærheten av den vesle byen Gongliao i Taiwan. Anlegget skulle bli Taiwans fjerde kjernekraftverk, og bestå av to operative reaktorer som hver skulle hatt maksimal effekt på 1 350 MW. 

Byggingen av kraftverket begynte i 1997, men har blitt forsinket som følge av politisk strid. I 2000 var avgjørelsen om å stoppe utbyggingen en medvirkende faktor til at Tang Fei, Taiwans øverste leder, gikk av. Siden den tid har byggingen fortsatt i rolig tempo, og i 2007 tenkte man seg en ferdiggjørelse av første reaktor i juli 2009 og andre reaktor et år senere. I 2014 ble byggingen stoppet. Det ble foretatt en folkeavstemning i 2021 om man skulle starte byggingen igjen, men denne fikk 53% stemmer mot restarting av byggingen. Dette har redusert sjansen for at kraftverket noen gang blir ferdigstilt.

Eksterne lenker
---------------

* ROC AECs nettside – informasjon Arkivert 7. mars 2009 hos Wayback Machine. mars 2007.
* Tillegsfinansiering for prosjektet, august 2006.
* Oppsummering av reaktorenes virkemåte og operasjon, april 2005.
* Tang Feis avskjed.
* Spesifikasjoner ved anlegget.
* Tidslinje fra en anti-kjernekraft side.
* Kort beskrivelse.
* Detaljert beskrivelse.
* Kvinner i atom-Taiwan.
**Samuel «Teets» Battaglia** (født 30. juni 1908 i Chicago, død 8. januar 1973 i Oak Park, Illinois) var en USA-amerikansk gangster og høytstående medlem av mafiaorganisasjonen Chicago Outfit. 

Battaglia blei tidlig med i gjengen 42 Gang sammen med Sam «Momo» Giancana. I 1924 deltok han under mafiasjefene Johnny Torrio og Al Capone i bandekrigen mot Dion O'Banion og gjengen North Side Gang. Mot slutten av 1930-tallet var Battaglia blitt en ledende lånehai og var høyt i hierarkiet i Chicago Outfit. Gjeldsofre som ikke kunne betale, blei ført til Battaglia i bakrommet på restauranten *Casa Madrid*, der de blei banket opp eller drept. Battaglias tilnavn «Teets» sies å komme fra en slik hendelse. Et annet gjengmedlem stilte spørsmål ved behandlingen av en skyldner, og Battaglia skreik tilbake «Shaddup, or I'll bust ya in da teets!» (Hold kjeft, ellers slår jeg inn tenna på deg). 

I 1950 omfattet Battaglias rulleblad minst 12 tilfeller av tyveri, ran og drap; han var mistenkt for sju mord. Han blei sett på som kronprins for Outfit-sjef Giancana. I et vitnemål for en senatskomite som undersøkte den organiserte kriminaliteten, påberopte Battaglia seg det femte grunnlovstillegget mer enn 60 ganger. 

På 1960-tallet kjempet Battaglia om å overta som øverste leder av Outfit etter toppsjefen Tony Accardo. Rivaler var Giancana, Sam DeStefano og Fiore «Fifi» Buccieri. I 1967 blei imidlertid Battaglia dømt til 15 års fengsel for utpressing. 

Han blei løslatt i 1972 og døde av naturlige årsaker året etter.

Hockeyspilleren Bates Battaglia er barnebarnet til Sam Battaglia.

Les mer
-------

* John J. Binder: *The Chicago Outfit*. Chicago: Arcadia Publishing, 2003. ISBN 0-7385-2326-7
* Sam og Chuck Giancana: *Double Cross: The Explosive, Inside Story of the Mobster Who Controlled America*. New York: Warner Books, 1992. ISBN 0-446-51624-4
* Demaris Ovid: *Captive City: Chicago in Chains*. New York: Lyle Stuart, 1969.

Referanser
----------

1. 1 2   Find a Grave, Find a Grave 2797, besøkt 9. oktober 2017[Hentet fra Wikidata]

Eksterne lenker
---------------

* Battaglia Brothers av John William Tuohy
* A century of Chicago mob bosses

|  |  |
| --- | --- |
| Oppslagsverk/autoritetsdata | Prabook **·** Geni
 |
DataPower Learning Online: Årets produkt 2000.
**DataPower Learning AS** er et norsk e-lærings- og lærebokforlag med hovedvekt på IT-opplæring og fagopplæring, samt skreddersøm for bedrifter og organisasjoner. Selskapet utvikler og markedsfører både teknologi og innhold for e-læring, og har samarbeidspartnere i Norge, Sverige, Finland, Danmark, England og Nederland.

Historie
--------

DataPower Learning ble etablert 1996 som et utspring fra DataPower (etablert 1985). E-læring var da som bransje ennå i sin spede begynnelse, og selskapet er således blant de med lengst erfaring innen dette feltet.

DataPower Learning lanserte i 1999 e-læringsplattformen "DataPower Learning Online". Dette var blant de første rene internettløsninger av sitt slag og mottok anerkjennelse som "Årets Internettprodukt 2000" av bladet Kapital Data (se bilde). I år 2008 lanserte DataPower Learning en åpen handelsløsning på internett for kjøp og automatisert tilgang til kommersielle e-læringskurs.

DataPower Learning har distribuert e-læringskurs på til sammen 16 språk til brukere i flere land (Norge, Sverige, Danmark, Finland, England, Nederland, Frankrike, Spania, Italia, Portugal, Brasil, Polen, Tsjekkia, Thailand, Sør-Korea, Japan, Kina, Singapore).

Referanser
----------

1. ↑  «Om DataPower Learning AS». DataPower Learning. Arkivert fra originalen 1. juni 2010. Besøkt 8. mars 2010.
2. ↑  «Global elæring styrt fra Norge». IDG Magazines Norge AS. Besøkt 9. mars 2010. [*død lenke*]

Eksterne lenker
---------------

* Offisielt nettsted Rediger på Wikidata

| * v
* d
* r
Digitale læringsplattformer / Learning Management Systems (LMS) |
| --- |
| Åpen kildekode | Canvas  **·** Moodle **·** Sakai Project **·** dotLRN (.LRN) **·** eStudy **·** ILIAS |
| Proprietære læringsplattformer | Fronter **·** itslearning **·** Blackboard **·** Mintra **·** DataPower Learning |
| Standarder | Metadata for learning resources **·** Learning object metadata **·**  NORLOM **·**  SCORM |
| IKT-Pedagogikk | Mappemetodikk **·** Mappevurdering |

|  |  |
| --- | --- |
| Oppslagsverk/autoritetsdata | Brønnøysundregistrene
 |
Jul i Alsace: Christkindel og Hans Trapp.
Christkind.
**Christkind** eller **Christkindl** eller **Christkondel** (tysk: *Kristusbarnet*) er tradisjonelt den som deler ut julegavene i Østerrike, Tsjekkia, Kroatia, deler av Tyskland, Alsace i Frankrike, Italia, Liechtenstein, Portugal, Sveits, Slovakia, Ungarn, Frankrike, deler av spansktalende Latin-Amerika, samt deler av Brasil og i Acadia-regionen i Louisiana i USA. I Italia taler man om **Gesù Bambino** og i Portugal **Menino Jesus** (italiensk henholdsvis portugisisk for Jesusbarnet), og i Ungarn **Jézuska** (ungarsk for **Lille Jesus**), i Slovakia *Ježiško* (*Lille Jesus*) og i Tjekkia *Ježíšek* (*Lille Jesus*).

Da Martin Luther gjennomførte den protestantiske reformasjonen forsøkte man å redusere helgeners og i denne sammenheng den hellige Nikolaus' betydning, og mange protestanter gikk da over fra Nikolaus til *Christkind* eller *Christkindel* som gaveutdeler, og datoen ble endret fra 6. desember til julaften.

*Christkind* er velkjent blant tyske barn, men har ganske få likheter med Jesusbarnet i Betlehem.

*Christkind-*tradisjonen ble også tatt i bruk av katolikker på 1800-tallet, og samtidig som *Christkind* ble erstattet av mer eller mindre sekulære versjoner av Sankt Nikolaus/julenissen hos protestantene, men slik at juleaften eller julenatt ble opprettholdt som gavedag.

Referanser
----------

1. ↑  Forbes, Bruce David, *Christmas: a candid history*, University of California Press, 2007, ISBN 0-520-25104-0, s. 68-79.
2. ↑  Clement A.Miles Christmas customs and traditions, their history and significance s.230. Courier Dover Publications, 1976

Eksterne lenker
---------------

* (en) Christkind – kategori av bilder, video eller lyd på Commons Rediger på Wikidata

|  |  |
| --- | --- |
|  | Wiktionary: Christkind – ordbokoppføring |

* Landesarchiv Baden-Württemberg: An das liebe Christkind im Himmelreich. Arkivert 22. desember 2015 hos Wayback Machine. Weihnachtswünsche adeliger Kinder vor hundert Jahren.
* Welt der Naturwissenschaften: Martin Luthers Christkind
* Christoph Landolt: *Nikolaus, Christkind, Weihnachtskind, Neujahrkind, Mutti, Pelzer & Santa Claus*, in: «Wortgeschichten», hrsg. von der Redaktion des Schweizerischen Idiotikons.

|  |  |
| --- | --- |
| Oppslagsverk/autoritetsdata | GND
 |
***Wii Sports Resort*** (Wii スポーツ リゾート, **Wii Sports Resort**) er et sportsspill utviklet og produsert av Nintendo som en oppfølger til *Wii Sports*. Det ble gitt ut i Japan i juni 2009, og i Australia, Europa og Nord-Amerika i juli 2009. Spillet blir regnet som en del av Wii-serien, og er et *Touch! Generations*-spill. Spillet trenger Wii MotionPlus for å kunne bli spilt. Til hvert eksemplar av spillet følger det med en Wii Motion Plus-enhet og en utvidet Wii Remote Jacket, som også blir solgte separat.

Spillet
-------

*Wii Sports Resort* finner sted på en tropisk øy; Wuhu, som også er representert i *Wii Fit*, hvor tolv diverse sporter er tilgjengelige å spille. I likhet med føregangeren er alle sportene spilte ved å bruke Wii-fjernkontrollen, og eventuelt nunchuken, til å etterligne bevegelser som blir gjorte i ekte sport. I sporten hvor man skal skyte med pil og bue må man for eksempel holde Wii-fjernkontrollen loddrett for å holde buen og sikte, mens Nunchucken kan bli trukket bakover for å trekke buestrengen i den retningen. Nyheten i Wii Sports Resort er støtte for Wii MotionPlus. Dette gir 1:1-kontroll, som lar en kontrollere spillet med mer presisjon enn tidligere.

Wii MotionPlus trengs for alle Wii-fjernkontrollene som blir benyttete til å spille Wii Sports Resort. De fleste sportene i spillet som støtter 3 eller 4 spillere lar en enkelt Wii-fjernkontroll bli delt mellom spillerne etter tur. Unntaket er kanopadling, hvor alle fire spillerne trenger hvor sin kontroller for å spille.

Referanser
----------

1. ↑  DeVries, By Jack. «E3 2008: Wii Sports Gets a Sequel». *IGN*. Arkivert fra originalen 18. januar 2012. Besøkt 4. april 2016.
2. ↑  «Wii Sports Resort». *www.wiisportsresort.com*. Arkivert fra originalen 18. mars 2015. Besøkt 4. april 2016.
3. ↑  Wii Sports Resort Arkivert 3. april 2016 hos Wayback Machine. nintendo.no

Eksterne lenker
---------------

* (en) *Wii Sports Resort* hos MobyGames Rediger på Wikidata

* (en) *Wii Sports Resort* på Metacritic Rediger på Wikidata

* (en) *Wii Sports Resort* på Internet Movie Database Rediger på Wikidata

* (en) *Wii Sports Resort* på Behind The Voice Actors Rediger på Wikidata

* (en) *Wii Sports Resort* hos Internet Game Database Rediger på Wikidata

* (en) *Wii Sports Resort* hos GameFAQs Rediger på Wikidata

Portal: Videospill

|  |  |
| --- | --- |
| Oppslagsverk/autoritetsdata | BNF **·** BNF (data)
 |
Minnesten, med plakett, reist av forsvarsvenner og avduket 23. april 1995
**Krigsminnesmerket på Vethammerodden i Gjøvika** er til minne om det britiske Halifax-flyet, NA 337X, som styrtet i Mjøsa 24. april 1945. Det hadde droppet forsyninger til hjemmestyrkene i Grue, men ble beskutt og brann oppstod ved Minnesund. Av et mannskap på seks personer var det bare haleskytteren Thomas Weightman som overlevde. Han ble reddet i land ved Gjøvika, og derfor er minnesmonumentet reist på Vethammerodden i Gjøvika.

Avdukingen av monumentet
------------------------

Monumentet ble avduket 23. april 1995, samme år som flyet ble hevet fra Mjøsa og ført i land ved Sandvika. Deretter ble flyet demontert og sendt til Canada for restaurering. Endelig, 5. november 2005, ble et ferdig restaurert fly avduket på det canadiske luftforsvarets museum utenfor Trenton i Canada.

Mannskap og funksjon
--------------------

* Alexander Turnbull, 27 år, pilot, omkom
* Walter Mitchell, 23 år, navigatør, omkom
* Ammon Bassett, 34 år, flyingeniør, omkom
* Gordon Tuckett, 23 år, bombesikter, omkom
* Alec Taylor, 22 år, radiooperatør, omkom
* Thomas Weightman, 20 år, haleskytter, overlevde

Fire av soldatene ble funnet døde på en flåte og er gravlagt på Nordre Gravlund i Lillehammer. Bassett ble aldri funnet, heller ikke i forbindelse med hevingen av flyet. Det er reist en minnestein over ham på Stange kirkegård.

* Flyet slik det står utstilt på Museum i Canada Flyet slik det står utstilt på Museum i Canada
* Minneplakett avduket 23. april 1995. Minneplakett avduket 23. april 1995.
* Benkene ved minnesmerket. Benkene ved minnesmerket.
* Gjøvika, med utsikt mot Mjøsa, før man ankommer krigsmonumentet. Gjøvika, med utsikt mot Mjøsa, før man ankommer krigsmonumentet.
* Mjøsutsikt ved krigsminnesmerket. Mjøsutsikt ved krigsminnesmerket.

Tekniske fakta om flyet
-----------------------

| Halifax B.MX III |  |
| --- | --- |
| Vingespenn | 31,75 meter |
| Lengde | 21,36 meter |
| Høyde | 6,32 meter |
| Vingeareal | 118,45 kvadratmeter |
| Nettovekt | 17 345 kg |
| Topphastighet | 454 km/t |
| Maksimal lastet vekt | 29 484 kg |
| Motor | 4 x Bristol Hercules XVI stjernemotor, hver på 1 615 hestekrefter |
| Våpen | 9 x 7,7 mitraljøser |
| Våpenlast | Opptil 5 897 kg |

Dekorasjoner og utmerkelser
---------------------------

Thomas Weightman fikk personlig hilsen fra kong Olav V og dessuten flere norske utmerkelser.

Ytterst få Halifax-fly er bevart, og flyet utstilt i Canada er således nesten unikt.

Kilder
------

* The story of Halifax NA337
* Halifax flyet som havnet i Mjøsa etter våpenslipp i Grue
* Informasjonstavle ved krigsmonumentet, reist av Stange Rotaryklubb i 2012

Eksterne lenker
---------------

* (en) Krigsminnesmerket på Vethammerodden – kategori av bilder, video eller lyd på Commons Rediger på Wikidata

Portal: Andre verdenskrig
**Rode Margrete Hegstad** er en norsk organisasjonsperson som var styreleder i Landsrådet for Norges barne- og ungdomsorganisasjoner (LNU) fra 2017 til 2020. LNU organiserer 96 barne- og ungdomsorganisasjoner med til sammen over 400.000 medlemskap. Hegstad ble styreleder i juni 2017, og ble valgt inn i LNUs styre for første gang i 2014. Hun var nestleder i organisasjonen fra juni 2016 til juni 2017.

Hun er valgt inn i LNUs styre på vegne av Frikirkens barn og unge. I 2013 var Hegstad ungdomsdelegat på menneskerettigheter og ungdomsmedvirkning i FN, og representerte norske barn og unge i FN.

Hun satt som representant for Kristelig Folkeparti i bystyret i Sandefjord fra 2011–2015. Hegstad satt i KrFUs sentralstyre fra 2012–2013.

Referanser
----------

1. ↑  «Dette er LNUs nye styre». *LNU*. Arkivert fra originalen 2. mars 2018.
2. ↑  LNU. «Tidligere styrer i LNU». Arkivert fra originalen 2. mars 2018. Besøkt 02.02.2018.
3. ↑  «Rode Hegstad (f. Skullerud) taler i FN». Besøkt 02.03.2018.
4. ↑  Sandefjords blad (14.11.2011). «Stolte av å representere folket». Besøkt 02.03.2018.
5. ↑  Aftenposten (26.04.2013). «- Verdier er viktigere enn tro». Besøkt 02.03.2018.